ຊາວລາວໃນປະເທດແບລຈ້ຽມ ປອດໄພຈາກການແຜ່ລະບາດ ຂອງໂຄວິດ-19
ໃນຂະນະທີ່ປະເທດເພື່ອນບ້ານ ພ້ອມດ້ວຍປະເທດແບລຈ້ຽມ ພາກັນຕິດພະຍາດໂຄວິດ-19 ຢ່າງຫຼວງຫຼາຍຢູ່ນັ້ນ  ແຕ່ປາກົດວ່າ ຊາວແບລຊິກເຊື້ອສາຍລາວ ບໍ່ໄດ້ຖືກຜົນກະທົບ ຈາກການແຜ່ລະບາດໂຄວິດ-19.
ປະເທດແບລຈ້ຽມ ເປັນປະເທດນ້ອຍໆໃນຢູໂຣບ ທາງທິດຕາເວັນຕົກຕິດກັບປະ ເທດຝຣັ່ງ ທາງຕາເວັນອອກຕິດກັບປະເທດເນເທີແລນແລະປະເທດເຢຍຣະມັນ ຢູ່ໃນປະເທດແບລ ຢ້ຽມນີ້ມີປະຊາຊົນແບລຊິກ ເຊື້ອສາຍລາວເຂົ້າມາຕັ້ງຖິ່ນຖານ ນັບແຕ່ທ້າຍປີ 1975 ເປັນ ຕົ້ນມາ ປັດຈຸບັນນີ້ມີຢູ່ປະມານ 5000 ຄົນ ໃນຂະນະທີ່ປະຊາຊົນຂອງປະເທດເພື່ອນບ້ານພ້ອມດ້ວຍປະເທດແບລຢ້ຽມພາກັນຕິດພະ ຍາດໂຄວິດ-19 ຢ່າງຫຼວງຫຼາຍຢູ່ນັ້ນ ແຕ່ປາກົດວ່າ ຊາວແບລຊິກ ເຊື້ອສາຍລາວບໍ່ໄດ້ຖືກ ຜົນກະທົບຈາກການແຜ່ລະບາດໂຄວິດ-19 ເໝືອນດັ່ງ ຊາວລາວທີ່ຢູ່ໃນປະເທດຢູໂຣບອື່ນໆ ຊຶ່ງເຈົ້າຄຳຜາຍ ກຸນລະວຸດ ໄດ້ກ່າວສູ່ ວີໂອເອຟັງວ່າ: ເຈົ້າຄຳຜາຍ ກຸນລະວຸດ ນັກສິນລະປິນແຕ່ງເພງ ແລະຮ້ອງເພງ ທີ່ຮູ້ກັນດີ ແຕ່ກ່ອນໄດ້ຢູ່ ປະເທດຝຣັ່ງ ເປັນເວລາຫຼາຍປີ ແລະໄດ້ຍ້າຍມາຢູ່ ປະເທດ ແບລຈ້ຽມ ທີ່ເມືອງອັນແວກຣ໌ (Anvers) ຊຶ່ງພາສາຟຣາມມັງ ຮ້ອງວ່າ ອັງເວີເປນ (Antwerpen) ມາເປັນເວລາ 20 ປີ ແລ້ວ ບ່ອນທີ່ເຈົ້າຄຳຜາຍ ແລະຄອບຄົວຢູ່ນີ້ ຫ່າງໄກຈາກນະຄອນຫຼວງບຣັສເຊີລສ໌ ປະມານ 60 ກິໂລແມັດ ຊຶ່ງເປັນບ່ອນທີ່ປະຊາຄົມລາວສ່ວນໃຫຍ່ ພາກັນອາໃສຢູ່ທີ່ນີ້